سید احتشام حسنین

پروفیسر سید احتشام حسین بھارت کے معروف سائنس دان، سائنسی مشیر، اردو کے شیدائی اور انڈین انسٹی ٹیوٹ آف ٹیکنالوجی دہلی میں حیاتیات کے پروفیسر ہیں۔

 سوانح حیات 
احتشام حسنین امریکا کی ٹیکساس اے اینڈ ایم یونیورسٹی میں برسوں گزارنے کے بعد سنہ 1987ء میں واپس بھارت آئے۔ یہاں نیشنل انسٹی ٹیوٹ آف امیونالجی میں اسٹاف سائنٹسٹ کے طور پر ان کا تقرر ہوا۔ فروری سنہ 1999ء میں انھیں سینٹر برائے ڈی این اے فنگر پرنٹنگ اینڈ ڈائگناسٹکس کا ڈائرکٹر بنایا گیا۔ نیز سنہ 2005ء سے 2011ء تک وہ حیدرآباد یونیورسٹی کے ساتویں شیخ الجامعہ بھی رہے۔ ستمبر سنہ 2016ء میں انھیں جامعہ ہمدرد، نئی دہلی کا شیخ الجامعہ مقرر کیا گیا۔

 اعزازات و خطابات 
پروفیسر احتشام حسنین حکومت آندھرا پردیش کی بایوٹیکنالوجی ایڈوائزری کمیٹی کے صدر اور حیاتیاتی ٹیکنالوجی سے متعلقہ امور میں وزیر اعلی آندھرا پردیش کے مشیر ہیں۔ علاوہ ازیں، حکومت جھارکھنڈ، حکومت گجرات اور حکومت کیرالا کی بایوٹیکنالوجی ایڈوائزری کمیٹیوں کے رکن بھی ہیں۔ احتشام حسین کی سائنسی خدمات پر انھیں صدر جمہوریہ ہند کی جانب سے پدم شری اعزاز سے بھی نوازا گیا ہے۔

زمرہ:1954ء کی پیدائشیں
زمرہ:بقید حیات شخصیات
زمرہ:بیسویں صدی کے بھارتی ماہرین حیاتیات
زمرہ:بھارتی سنی مسلمان
زمرہ:بہار کے سائنس دان
زمرہ:جواہر لعل نہر یونیورسٹی کے فضلا
زمرہ:حیاتیات میں شانتی سوروپ بھٹناگر اعزاز وصول کنندگان
زمرہ:دہلی یونیورسٹی کا تدریسی عملہ
زمرہ:سائنس و انجینئری میں پدم شری وصول کنندگان
زمرہ:ویکی ڈیٹا سے مطابقت رکھنے والی مختصر تفصیل